3. ลักษณะการประกอบธุรกิจ

3.1 ประวัติความเป็นมา

บริษัทก่อตั้งเมื่อวันที่ 7 กรกฎาคม 2519 โดยใช้ชื่อว่า “บริษัท ไทยเพาเวอร์เนท จำกัด”
โดยมีทุนจดทะเบียนเพียง 1 ล้านบาทเท่านั้น
ด้วยจุดมุ่งหมายที่ต้องการพัฒนาวัตถุดิบสำหรับชุดชั้นในที่ผลิตในเมืองไทยให้มีคุณภาพทัดเทียมกับตลาดต่างประเทศ
บริษัทจึงถือกำเนิดขึ้นเพื่อสนองความต้องการของตลาดในขณะนั้น

ในระยะเริ่มต้นของธุรกิจ บริษัทเริ่มจากการผลิตผ้าเพาเวอร์เนท ซึ่งเป็นวัตถุดิบชุดชั้นใน
และเย็บตะขอเสื้อชั้นในเท่านั้น ต่อมาบริษัทได้ขยายการผลิตไปสู่ผ้าลูกไม้ปัก, ผ้าไม่ทอ, แถบยางยืด
ซึ่งวัตถุดิบเหล่านี้ถือเป็นส่วนสำคัญที่ทำให้บริษัทก้าวขึ้นเป็นผู้นำการผลิตวัตถุดิบชุดชั้นในสตรีที่ครบวงจร
รวมไปถึงวัตถุดิบสำหรับชุดกีฬา, ชุดลำลอง และวัตถุดิบสำหรับอุปกรณ์ในรถยนต์อีกด้วย

ปี 2527 บริษัทเปลี่ยนชื่อจากเดิม “บริษัท ไทยเพาเวอร์เนท จำกัด มาเป็น “บริษัท
เท็กซ์ไทล์เพรสทีจ จำกัด”
และบริษัทถือเป็นผู้ผลิตวัตถุดิบสำหรับชุดชั้นในสตรีที่ครบวงจรแห่งแรกในประเทศไทย

ปี 2530 บริษัทเพิ่มทุนจดทะเบียนเป็น 36
ล้านบาทและได้เข้าจดทะเบียนในตลาดหลักทรัพย์แห่งประเทศไทย

ปี 2531 บริษัทเพิ่มทุนจดทะเบียนเป็น 72 ล้านบาท

ปี 2537 บริษัทได้จดทะเบียนแปรสภาพจากบริษัทจำกัด เป็นบริษัทมหาชน

ปี 2539 บริษัทเพิ่มทุนจดทะเบียนเป็น 108 ล้านบาท
เพื่อขยายกำลังการผลิตและพัฒนา-สินค้าให้ตรงกับความต้องการของตลาดในปัจจุบัน

นับจากวันก่อตั้งบริษัทมาจนกระทั่งปัจจุบัน บริษัทได้ผ่านวิกฤตการณ์ที่สำคัญมาหลายครั้ง
และครั้งที่รุนแรงที่สุด คือ วิกฤตการณ์ทางเศรษฐกิจในปี 2540
ซึ่งบริษัทได้แก้ไขสถานการณ์ด้วยนโยบายเพิ่มประสิทธิภาพในการทำงานและลดค่าใช้จ่ายที่ไม่จำเป็น
พร้อมปรับกลยุทธ์การทำตลาดด้านการส่งออกใหม่
โดยใช้ประโยชน์จากการอ่อนตัวของค่าเงินบาทและเร่งขยายตลาดไปยังตลาดต่างประเทศเพิ่มขึ้น
ในปี 2540 นี้ บริษัทได้เข้าร่วมกับบริษัทในกลุ่มจัดงาน SAHA GROUP EXPORT’ 98
ขึ้นเป็นครั้งแรก และต่อมาในปี 2541 ได้เปลี่ยนรูปแบบของงานเป็น SAHA GROUP EXPORT &
TRADE EXHIBITION ครั้งที่ 2 ซึ่งเน้นทั้งตลาดในประเทศและตลาดต่างประเทศ
จากการจัดงานที่ผ่านมาได้รับการตอบรับเป็นอย่างดีจึงทำให้มีการจัดงานต่อเนื่องเป็นประจำทุกปีจนถึงปัจจุบันเป็นครั้งที่
12 กับงาน Saha Group & Trade Exhibition 2551 ที่จัดขึ้น ณ ศูนย์ประชุมแห่งชาติสิริกิตติ์
โดยงานในปีนี้ ทางบริษัท ถือโอกาสเปิดตัวผลิตภัณฑ์สำหรับธุรกิจอุตสาหกรรมและวงการแพทย์
ซึ่งถือเป็นการเปิดกลุ่มตลาดใหม่ของทางบริษัทอีกด้วย โดย TPCORP ได้เปิดตัว Lead Free Wrap
ผ้าหน้าแคบทดแทนการใช้ตะกั่วในการผลิตท่อแรงดันสูง และ ComfyTex ผ้าพันแผลว่านหางจระเข้
ในงานนี้

อีกหนึ่งความสำเร็จที่บริษัทก้าวสู่ตลาดนานาชาติ คือการแสดงศักยภาพด้วยผลงานสิ่งทอที่สร้างสรรค์
และนวัตกรรมใหม่ๆ ในงานสิ่งทอระดับโลก Interfiliere ที่จัดขึ้น ณ ประเทศฮ่องกง ช่วงต้นปี
และปลายปีที่กรุงปารีส ประเทศฝรั่งเศส

จากประสบการณ์ที่สั่งสมมานานกว่า 30 ปี
บริษัทมีความมุ่งมั่นสู่ความเป็นผู้ผลิตและจัดจำหน่ายวัตถุดิบประเภท Traditional Textile และ
Technical Textile ที่มีสินค้าหลากหลายที่สุดแห่งหนึ่งในประเทศไทย โดยมีตลาดหลัก คือ
ผู้ผลิตชุดชั้นในสตรีและผู้ผลิตชิ้นส่วนในรถยนต์
ที่มีการผลิตและจำหน่ายทั้งภายในประเทศและเพื่อการส่งออก
รวมถึงการส่งออกโดยตรงไปยังต่างประเทศ บริษัทมีกิจกรรมต่าง ๆ
เกิดขึ้นมากมายซึ่งกิจกรรมทั้งหลายต่างสร้างชื่อเสียงให้กับ TPCORP และสินค้าจาก TPCORP
ให้เป็นที่รู้จักทั้งในและต่างประเทศ อีกทั้งยังแสดงให้เห็นศักยภาพในการผลิตนวัตกรรมใหม่ ๆ
ออกสู่ตลาดอย่างสม่ำเสมอ เพื่อตอบสนองความต้องการที่หลากหลายของลูกค้ามากยิ่งขึ้น
บริษัทยังคงมุ่งมั่นในการพัฒนาสินค้าและผลิตภัณฑ์
พร้อมทั้งสร้างความพึงพอใจให้กับลูกค้าด้วยผลิตภัณฑ์ที่มีคุณภาพ
เพื่อสร้างความเข้มแข็งและสร้างความมั่นคงให้กับองค์กร
อันจะนำไปสู่ความได้เปรียบทางการแข่งขันอย่างยั่งยืน

การพัฒนานวัตกรรม 

ในปี 2551 ที่ผ่านมา TPCORP คิดค้นผลิตภัณฑ์ใหม่ ๆ
มากมายเพื่อตอบรับกับกระแสความเปลี่ยนแปลงของตลาดสิ่งทอที่เน้นคุณสมบัติให้มีความแตกต่าง
มีความหลากหลายของผลิตภัณฑ์ และอนุรักษ์สิ่งแวดล้อม จึงมีการพัฒนานวัตกรรมใหม่ๆ ดังนี้

TPCORP จึงคิดค้นและพัฒนาวัสดุที่สามารถนำมาทดแทนการใช้ตะกั่ว จึงก่อเกิดเป็น Lead Free
Wrap คือ ผ้าหน้าแคบ (Tape) ทดแทนการใช้ตะกั่วในการผลิตท่อแรงดันสูง

นวัตกรรม Lead Free Wrap ใช้พันท่อก่อนเข้าสู่กระบวนการอบ (vulcanization)
หลังจากเสร็จสิ้นกระบวนการอบ ก็จะใช้เครื่องจักรม้วนเก็บตัวเทป เพื่อนำกลับมาใช้ใหม่

นวัตกรรม ComfyTex คือ ผ้าพันแผลที่อุดมไปด้วยคุณสมบัติที่มีคุณค่าของว่านหางจระเข้
ซึ่งถือเป็นสุดยอดสมุนไพรที่ช่วยสมานแผล ลดคัน ระคายเคือง อับชื้น
และเพิ่มความชุ่มชื้นตามธรรมชาติให้กับผิวหนัง พร้อมการระบายอากาศที่ดี

การพัฒนาด้านบริหารจัดการ

บริษัทยึดมั่นในนโยบายคุณภาพที่ต้องการผลิตสินค้าที่มีคุณภาพเพื่อความพึงพอใจของลูกค้า
ดังนั้นบริษัทจึงเริ่มโครงการพัฒนาระบบคุณภาพมาตรฐาน ISO 9002 มาใช้ตั้งแต่ปี 2541
ซึ่งบริษัทได้มีการพัฒนาและปรับปรุงจนได้รับการรับรองระบบคุณภาพมาตรฐานสากล ISO 9001 :
2000 จากสถาบันรับรองคุณภาพ TUV Rhienland (TUV) ตั้งแต่วันที่ 26 ธันวาคม 2545
อีกทั้งบริษัทยังเล็งเห็นความสำคัญของการใช้เทคโนโลยีสารสนเทศมาพัฒนาระบบการทำงาน
บริษัทใช้ระบบ SAP (Systems Applications Products)
ในการปฏิบัติงานเพื่อการบริหารจัดการอย่างมีประสิทธิภาพและเป็นปัจจุบัน

การพัฒนาบุคลากร

บริษัทได้ให้ความสำคัญต่อการบริหารทรัพยากรบุคคลโดยเฉพาะการเน้นให้บุคลากรทั้งหมดมีส่วนร่วมในระบบงานต่าง
ๆ ทั้งในการผลิตสินค้าที่มีคุณภาพ บริการที่ดี และกลยุทธ์ต่าง ๆ ที่จะนำไปสู่การเจริญ
เติบโตของบริษัทในรูปแบบการพัฒนาพนักงานในด้านการฝึกอบรมในเรื่องความรู้และทักษะต่าง ๆ
เกี่ยวกับงาน การบริหารจัดการ ตลอดจนการส่งพนักงานไปศึกษาระบบงานต่าง ๆ
จากคู่ค้าของบริษัททั้งในและต่างประเทศ เพื่อพัฒนาบุคลากรให้ยั่งยืนและแข่งขันได้ในทุกสถานการณ์
อีกทั้งได้เล็งเห็นความสำคัญของความปลอดภัยและอาชีวอนามัยในการทำงาน จึงส่งเสริมให้ความรู้
สร้างจิตสำนึก ในด้านความปลอดภัย สิ่งแวดล้อม เพื่อลดอุบัติเหตุในการทำงาน
และเพิ่มประสิทธิภาพในการทำงานมากยิ่งขึ้น

ความรับผิดชอบต่อสังคมและชุมชน

บริษัทมีความมุ่งมั่นเป็นผู้นำในการผลิตวัตถุดิบสำหรับชุดชั้นในสตรี ชุดกีฬา และชิ้นส่วนในรถยนต์
โดยมิได้ละเลยความรับผิดชอบต่อสังคม ชุมชน และสิ่งแวดล้อม โดยบริษัทร่วมส่งเสริมกิจกรรมต่างๆ
ดังนี้

ในด้านสุขอนามัย ด้วยบริษัทได้ตระหนักถึงเรื่องสุขอนามัยและสิ่งแวดล้อมเป็นสำคัญ
บริษัทจึงได้พัฒนาผลิตภัณฑ์และกระบวนการผลิตเพื่อไม่ให้เป็นอันตรายต่อผู้สวมใส่และไม่ส่งผลกระทบต่อสิ่งแวดล้อม
และเมื่อวันที่ 18 มิถุนายน 2542
บริษัทได้รับใบรับรองผลิตภัณฑ์รักษาสิ่งแวดล้อมและไม่ทำลายผิวหนัง Oko-Tex
จากประเทศสวิสเซอร์แลนด์
ซึ่งทำให้ลูกค้ามั่นใจในคุณภาพสินค้าของบริษัทได้ว่าไม่ส่งผลกระทบต่อสิ่งแวดล้อมและไม่ระคายเคืองต่อผิวหนังของผู้สวมใส่

ในด้านการสร้างเสริมสุขภาพ มีการส่งเสริมกิจกรรมเพื่อความเป็นอยู่ที่ดีขึ้น
ทั้งทางร่างกายและกำลังใจในการทำงาน บริษัท เพรสทีจ พลัส จำกัด และ บริษัท เพรสทีจ
เอ็มบรอยเดอรี่ จำกัด บริษัทภายใต้เครือฯ
ได้รับมอบใบรับรองมาตรฐานการบริหารจัดการด้านเอดส์ในสถานประกอบกิจการ (ASO
Thailand) จากกรมสวัสดิการและคุ้มครองแรงงาน กรมควบคุมโรค
และสมาคมแนวร่วมภาคธุรกิจไทยต้านภัยเอดส์ (TBCA

ในด้านสังคมและชุมชน การคืนกำไรสู่สังคม ถือเป็นอีกหนึ่งนโยบายหลักของทางบริษัท
เพื่อเป็นการส่งเสริมทรัพยากรบุคคลที่ดีในอนาคต โดยบริษัท ได้บริจาคเงินสนับสนุนหนังสือครบรอบ
120 ปี ความ สัมพันธ์ไทย-ญี่ปุ่น และสนับสนุนทุนทรัพย์เพื่อจัดแสดงแฟชั่นโชว์จากผลงานนักเรียน
บริษัท ไทยบุนกะ -แฟชั่น จำกัด

ในด้านสาธารณประโยชน์ บริษัท ได้ร่วมบริจาคเงินสมทบทุนให้กับโครงการต่างๆ อาทิ
บริจาคเงินให้กับมูลนิธิ ดร.เทียม โชควัฒนา และร่วมบริจาคสมทบทุนมูลนิธิรามาธิบดี
สร้างอาคารสมเด็จพระเทพรัตน์ โดยอาคารสมเด็จพระเทพรัตน์นี้เป็นอาคารที่ทันสมัย
สามารถรักษาผู้ป่วยได้ทุกประเภท อีกทั้งยังเป็นสถานที่ฝึกหัดแพทย์
และเป็นศูนย์ค้นคว้าวิจัยทางการแพทย์อีกหลายแขนงในระดับนานาชาติ

3.2 ภาพรวมการประกอบธุรกิจของบริษัท บริษัทย่อย บริษัทร่วม

3.2.1 นโยบายการแบ่งการดำเนินงานของบริษัทในกลุ่ม

บริษัททำหน้าที่วางแผนการผลิตป้อน ORDER
ไปยังบริษัทย่อยของแต่ละโรงงานตลอดจนควบคุมการบริหารงานด้านจัดซื้อวัตถุดิบ
อุปกรณ์ด้านสารสนเทศ ด้านบัญชีการเงิน ด้านทรัพยากรบุคคล และเป็นผู้ทำการตลาด
และขายสินค้าของบริษัทย่อย นอกเหนือไปจากการผลิตสินค้าโดยบริษัทเองด้วย

บริษัทย่อย ทำหน้าที่เป็นโรงงานผลิตสินค้า และขายสินค้าทั้งหมดที่ผลิตได้ให้แก่บริษัท

 โครงสร้างหุ้นในกลุ่มบริษัท

+-----------------+-----------------+-------+--------+------+-------+
| ชื่อบริษัท          | ประเภทธุรกิจ      | อัต    | จำนวน  | จำ   | ชนิด   |
|                 |                 | ราการ | หุ้นที่จำห | นวนห | ของหุ้น |
|                 |                 | ถือหุ้น% | น่ายแล้ว | ุ้นที่ถือ |       |
+-----------------+-----------------+-------+--------+------+-------+
| บจก.เพรสทีจ –    | ผลิตผ้าลูกไม้ปัก     | 99.99 | 1,0    | 999  | สามัญ  |
|                 |                 |       | 00,000 | ,986 |       |
| เอ็มบรอยเดอรี่     | การฟอกย้อมและ    | 99.99 |        |      | สามัญ  |
|                 |                 |       | 1,0    | 999  |       |
| บจก.เพรสทีจพลัส   | ตกแต่งผ้า         | 5     | 00,000 | ,993 | สามัญ  |
|                 |                 | 2.245 |        |      |       |
| บจก.ที.ยู.ซี.      | ผลิตแถบยางยืด,    |       | 1,6    | 835  | สามัญ  |
| อีลาสติค          | ผ้ายืด,           | 46.00 | 00,000 | ,800 |       |
|                 |                 |       |        |      |       |
| บจก.แวลู แอ๊ดเด็ด  | ผ้าถักกลม         |       | 1      | 75   |       |
| -               |                 |       | 65,000 | ,900 |       |
|                 | รับจ้างพิมพ์และปักผ้า |       |        |      |       |
| เท็กซ์ไทล์         |                 |       |        |      |       |
+-----------------+-----------------+-------+--------+------+-------+

บริษัท เพรสทีจเอ็มบรอยเดอรี่ จำกัด

-   ประกอบกิจการประเภทผลิตผ้าลูกไม้ปักสำหรับตลาดระดับบน

- โดยมีสำนักงานและโรงงาน ตั้งอยู่ที่เขตส่งเสริมอุตสาหกรรม เขต 3 อำเภอกบินทร์บุรี
จังหวัดปราจีนบุรี

- ได้รับส่งเสริมการลงทุน ตาม พ.ร.บ. การส่งเสริมการลงทุน พ.ศ. 2520 ในกิจการประเภท
3.5 เคหะสิ่งทอหรือผลิตภัณฑ์จากผ้า การผลิตผ้าลูกไม้

- โดยมี บริษัท เท็กซ์ไทล์เพรสทีจ จำกัด (มหาชน) เป็นผู้จัดจำหน่าย

บริษัท เพรสทีจพลัส จำกัด

-   ประกอบกิจการประเภทการฟอกย้อมและตกแต่งผ้า

- โดยมีสำนักงานและโรงงาน ตั้งอยู่ที่เขตส่งเสริมอุตสาหกรรม เขต 3 อำเภอกบินทร์บุรี
จังหวัดปราจีนบุรี

- ได้รับส่งเสริมการลงทุน ตาม พ.ร.บ. การส่งเสริมการลงทุน พ.ศ.2520 ในกิจการประเภท
3.14 การฟอกย้อม พิมพ์และแต่งสำเร็จ

- โดยมี บริษัท เท็กซ์ไทล์เพรสทีจ จำกัด (มหาชน) เป็นผู้จัดจำหน่าย

บริษัท ที.ยู.ซี. อีลาสติค จำกัด

-   ประกอบกิจการประเภทผลิตทอแถบยางยืด, ผ้าถักยืด, ผ้าถักกลม สำหรับผลิตชุดชั้นใน

ชุดว่ายน้ำ และชุดกีฬา

- โดยมีสำนักงานและโรงงานตั้งอยู่ที่เขตส่งเสริมอุตสาหกรรมเขต 3 อำเภอกบินทร์บุรี
จังหวัดปราจีนบุรี

- ได้รับส่งเสริมการลงทุนตาม พ.ร.บ. การส่งเสริมการลงทุน พ.ศ. 2520 ในกิจการประเภท
3.2 การทอหรือถักผ้า

- โดยมี บริษัท เท็กซ์ไทล์เพรสทีจ จำกัด (มหาชน) เป็นผู้จัดจำหน่าย

บริษัท แวลู แอ๊ดเด็ด เท็กซ์ไทล์ จำกัด

- ประกอบกิจการรับจ้างพิมพ์และปักผ้า

-   โดยมีสำนักงานและโรงงานตั้งอยู่ที่สวนอุตสาหกรรมฯ อำเภอศรีราชา จังหวัดชลบุรี

รับจ้างพิมพ์และปักผ้าให้กับโรงงานอุตสาหกรรมและลูกค้าทั่วไป

3.3 โครงสร้างรายได้

3.3.1 จำแนกตามส่วนงาน

( หน่วย : ล้านบาท )

  ---------------------- ------------- ---------- ------------- ----------
  รายการ                 2551          %          2550          %

  ขายในประเทศ            1,678         84.45      1,690         84.12

  ขายต่างประเทศ           309           15.55      319           15.88

  รวม                    1,987         100.00     2,009         100.00
  ---------------------- ------------- ---------- ------------- ----------

3.3.2 รายได้ของบริษัทย่อยและบริษัทร่วม

( หน่วย : ล้านบาท )

+------------+---------------+--------+-------+------+------+------+
| ผลิตภัณฑ์ /   | ดำเนินการโดย   | สัดส่ว   | 2551  |      | 2550 |      |
| บริการ      |               | นการถือ |       |      |      |      |
|            |               | หุ้นของบ |       |      |      |      |
|            |               | ริษัท(%) |       |      |      |      |
+------------+---------------+--------+-------+------+------+------+
|            |               |        | รายได้ | %    | ร    | %    |
|            |               |        |       |      | ายได้ |      |
+------------+---------------+--------+-------+------+------+------+
| บริษัทย่อย    | บจก.เพรสทีจ-   | 99.99  | 91.21 | 9    | 12   | 9    |
|            |               |        |       | 7.60 | 4.76 | 7.88 |
| - ผ้าลูกไม้ปัก | เอ็มบรอยเดอรี่   |        | 2.24  |      |      |      |
|            |               |        |       | 2.40 | 2.70 | 2.12 |
| - อื่น ๆ     |               |        |       |      |      |      |
+------------+---------------+--------+-------+------+------+------+
| รวม        |               |        | 93.45 | 10   | 12   | 10   |
|            |               |        |       | 0.00 | 7.46 | 0.00 |
+------------+---------------+--------+-------+------+------+------+
| -          | บจก.          | 99.99  | 4     | 9    | 44   | 9    |
| การฟอกย้อม  | เพรสทีจพลัส     |        | 33.44 | 9.79 | 1.58 | 9.78 |
| และตกแต่งผ้า |               |        |       |      |      |      |
|            |               |        | 0.90  | 0.21 | 0.97 | 0.22 |
| - อื่น ๆ     |               |        |       |      |      |      |
+------------+---------------+--------+-------+------+------+------+
| รวม        |               |        | 4     | 10   | 44   | 10   |
|            |               |        | 34.34 | 0.00 | 2.55 | 0.00 |
+------------+---------------+--------+-------+------+------+------+
| - ถักผ้ายืด,  | บจก. ที.ยู.ซี. - | 52.245 | 6     | 9    | 73   | 9    |
|            |               |        | 72.28 | 9.30 | 1.76 | 9.01 |
| ทอแถบยางยืด | อีลาสติค        |        |       |      |      |      |
|            |               |        | 4.76  | 0.70 | 7.29 | 0.99 |
| - อื่น ๆ     |               |        |       |      |      |      |
+------------+---------------+--------+-------+------+------+------+
| รวม        |               |        | 6     | 10   | 73   | 10   |
|            |               |        | 77.04 | 0.00 | 9.05 | 0.00 |
+------------+---------------+--------+-------+------+------+------+
| บริษัทร่วม    | บจก. แวลู      | 46.00  | 54.26 | 9    | 4    | 9    |
|            | แอ๊ดเด็ด        |        |       | 9.40 | 9.34 | 8.90 |
| -          | เท็กซ์ไทล์       |        | 0.33  |      |      |      |
| รับ         |               |        |       | 0.60 | 0.55 | 1.10 |
| จ้างพิมพ์ปักผ้า |               |        |       |      |      |      |
|            |               |        |       |      |      |      |
| - อื่น ๆ     |               |        |       |      |      |      |
+------------+---------------+--------+-------+------+------+------+
| รวม        |               |        | 54.59 | 10   | 4    | 10   |
|            |               |        |       | 0.00 | 9.89 | 0.00 |
+------------+---------------+--------+-------+------+------+------+

การเปลี่ยนแปลงในปีที่ผ่านมา

ลักษณะการประกอบธุรกิจเกี่ยวกับผลิตภัณฑ์หรือบริการ การตลาด การผลิต
หรือการจัดหาผลิตภัณฑ์ของบริษัท, บริษัทย่อยและบริษัทร่วม ไม่มีการเปลี่ยนแปลง
ยังคงเป็นโครงสร้างเดิม

3.4 เป้าหมายการดำเนินธุรกิจ

บริษัทมีเป้าหมายไว้อย่างชัดเจนว่าบริษัทจะเป็นผู้นำทางด้านการผลิตและการจำหน่ายวัตถุดิบสำหรับ
Apparel Textile และ Technical Textile
รวมทั้งมีเป้าหมายที่จะขยายฐานการส่งออกไปยังต่างประเทศให้มากขึ้น
และในขณะเดียวกันบริษัทยังมีความมุ่งมั่นที่จะพัฒนาสินค้าเดิมให้มีมูลค่าเพิ่มขึ้น
เพื่อให้สอดคล้องกับความต้องการและพฤติกรรมของผู้บริโภคที่เปลี่ยนแปลงตลอดเวลา
และพัฒนาสินค้าใหม่ ๆ เพิ่มเติมเพื่อให้ลูกค้ามีทางเลือกมากขึ้น
รวมทั้งยังมุ่งเน้นการขยายตลาดไปยังกลุ่มลูกค้ารายใหม่อีกด้วย